CELEX: 32019R1759
Language: bg
Date: 2019-10-23 00:00:00
Title: Регламент за изпълнение (ЕС) 2019/1759 на Комисията от 23 октомври 2019 година за изменение на приложение I към Регламент (ЕС) № 605/2010 по отношение на включването на Обединеното кралство Великобритания и Северна Ирландия и на териториите, зависими от Британската корона, в списъка на третите държави или части от тях, от които е разрешено въвеждането в Съюза на пратки със сурово мляко, млечни продукти, коластра и продукти от коластра, предназначени за консумация от човека (текст от значение за ЕИП)

24.10.2019   
               
               
                  BG
               
               
                  Официален вестник на Европейския съюз
               
               
                  L 270/66
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1759 НА КОМИСИЯТА
         от 23 октомври 2019 година
         за изменение на приложение I към Регламент (ЕС) № 605/2010 по отношение на включването на Обединеното кралство Великобритания и Северна Ирландия и на териториите, зависими от Британската корона, в списъка на третите държави или части от тях, от които е разрешено въвеждането в Съюза на пратки със сурово мляко, млечни продукти, коластра и продукти от коластра, предназначени за консумация от човека
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея и точка 4 и член 9, параграф 4 от нея,
         като има предвид, че:
         
                     (1)
                  
                  
                     На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 11 април 2019 г. Европейският съвет в съгласие с Обединеното кралство прие Решение (ЕС) 2019/584 (2) за продължаване на срока по член 50, параграф 3 от ДЕС. В съответствие с посоченото решение срокът, предвиден в член 50, параграф 3 от ДЕС, беше допълнително удължен до 31 октомври 2019 г. Поради това правото на Съюза ще престане да се прилага спрямо Обединеното кралство и на неговата територия, считано от 1 ноември 2019 г. („датата на оттегляне“).
                  
               
                     (2)
                  
                  
                     В Регламент (ЕС) № 605/2010 на Комисията (3) са определени условията по отношение на общественото здраве и здравето на животните и изискванията относно сертифицирането за въвеждането в Съюза на пратки със сурово мляко, млечни продукти, коластра и продукти от коластра, предназначени за консумация от човека, и е установен списъкът на третите държави или частите от тях, от които е разрешено въвеждането в Съюза на такива пратки.
                  
               
                     (3)
                  
                  
                     Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава и териториите, зависими от Британската корона, ще изпълняват изискванията, предвидени в Регламент (ЕС) № 605/2010 относно въвеждането в Съюза на пратки със сурово мляко, млечни продукти, коластра и продукти от коластра, предназначени за консумация от човека, като продължават да спазват законодателството на Съюза за първоначален период от най-малко девет месеца.
                  
               
                     (4)
                  
                  
                     Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство и териториите, зависими от Британската корона, следва да бъдат включени в колони „А“, „Б“ и „В“ на поместения в приложение I към Регламент (ЕС) № 605/2010 списък на третите държави и частите от тях, от които е разрешено въвеждането в Съюза на пратки със сурово мляко, млечни продукти, коластра и продукти от коластра, предназначени за консумация от човека.
                  
               
                     (5)
                  
                  
                     Поради това приложение I към Регламент (ЕС) № 605/2010 следва да бъде съответно изменено.
                  
               
                     (6)
                  
                  
                     Настоящият регламент следва да се прилага от датата на оттегляне, освен ако на тази дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 605/2010 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от датата на оттегляне.
            Настоящият регламент обаче не се прилага, ако на посочената дата правото на Съюза продължи да се прилага спрямо Обединеното кралство Великобритания и Северна Ирландия и на неговата територия.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 18, 23.1.2003 г., стр. 11.
         
            (2)  Решение (ЕС) 2019/584 на Европейския съвет, взето в съгласие с Обединеното кралство, от 11 април 2019 г. за продължаване на срока по член 50, параграф 3 от Договора за Европейския съюз (ОВ L 101, 11.4.2019 г., стр. 1).
         
            (3)  Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека (ОВ L 175, 10.7.2010 г., стр. 1).
      
      
         
            ПРИЛОЖЕНИЕ
            Таблицата в приложение I към Регламент (ЕС) № 605/2010 се изменя, както следва:
            
                        а)
                     
                     
                        след вписването за Етиопия се добавят следните редове:
                        
                                    „GB
                                 
                                 
                                    Обединено кралство Великобритания и Северна Ирландия
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Гърнзи
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
                        б)
                     
                     
                        след вписването за Израел се добавя следният ред:
                        
                                    „IM
                                 
                                 
                                    Остров Ман
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
                        в)
                     
                     
                        след вписването за Исландия се добавя следният ред:
                        
                                    „JE
                                 
                                 
                                    Джърси
                                 
                                 
                                    +
                                 
                                 
                                    +
                                 
                                 
                                    +“